Liv Køltzow

Liv Køltzow (1945–2025) var en norsk forfatter av skjønn­litteratur, dramatikk samt en biografi om Amalie Skram.

 Utdannelse 
Køltzow var utdannet cand.mag. med fagene idéhistorie, historie og engelsk. 

 Forfatterskap 
I sitt tidlige forfatterskap ble Køltzow ikke bare oppfattet som «kvinnesaks­forfatter», men sågar som sentral blant norske kvinnesaks­forfattere. Hun tilhørte kretsen rundt tidsskriftet Profil. Stilen hennes er blitt beskrevet som en krysning mellom det observerende og det analytiske, mellom realisme og modernisme, som er unik i norsk litteratur.

Køltzow har også vært aktiv som dramatiker, og var medforfatter av teaterstykket Jenteloven, som vakte oppsikt i 1970-årene.

Hennes Amalie Skram-biografi vakte oppsikt da den utkom, og i 1994 ble hun den første mottaker av Amalie Skram-prisen. Hun ble i 1988 nominert til Nordisk råds litteraturpris for romanen Hvem har ditt ansikt og i 2002 for Det avbrutte bildet. Hun mottok Brageprisen i 1997 for Verden forsvinner.

I 2015 ga hun ut romanen Melding til alle reisende, der hun tok utgangspunkt i sin egen fortvilelse over å ha blitt diagnostisert med Parkinsons sykdom flere år tidligere. Anmelderne mente at hun hadde klart å skrive en humoristisk kjærlighets­roman med dette som bakteppe.

I 2021 ga Aschehoug forlag ut en redigert versjon av dagbøkene hennes.

 Familie 
Køltzow var gift med forfatteren og litteraturforskeren Kjell Heggelund (1932–2017) fra 1985.

 Bibliografi 
 1970: Øyet i treet – noveller
 1972: Hvem bestemmer over Bjørg og Unni? – roman
 1975: Historien om Eli – roman
 1980: Løp, mann – roman
 1983: April/november – noveller
 1988: Hvem har ditt ansikt – roman
 1992: Den unge Amalie Skram – biografi over Amalie Skram
 1996: Amalie Skrams verden – sakprosa (sammen med Gunnar Staalesen og Irene Engelstad)
 1997: Verden forsvinner – roman
 1998: Noveller i samling – noveller
 2002: Det avbrutte bildet – roman
 2004: Essays 1975 – 2004 – essays
 2015: Melding til alle reisende – roman
 2021: Dagbøker i utvalg (1964–2008)

 Priser 
 Mads Wiel Nygaards legat 1975
 Gyldendals legat 1988
 Amalie Skram-prisen 1994
 Brageprisen 1997, for Verden forsvinner
 Aschehougprisen 2018

 Dokumentarfilm 
I 2016 viste NRK dokumentarfilmen Livs liv om Liv Køltzow. Filmen ble produsert av Fenris Film. Manus og regi var ved Odd Isungset.

 Referanser 

 Eksterne lenker 


  Liv Køltzow i Forfatterkatalogen hos Norsk Forfattersentrum, 
  Liv Køltzow i NRK Forfatter
  Dokumentarfilmen Livs liv – digitalt tilgjengelig på NRKs nettsider til og med 13. november 2019

Kategori:Norske romanforfattere
Kategori:Norske novellister
Kategori:Norske dramatikere
Kategori:Norske essayister
Kategori:Norske biografer
Kategori:Vinnere av Gyldendals legat
Kategori:Vinnere av Amalie Skram-prisen
Kategori:Vinnere av Gyldendalprisen
Kategori:Vinnere av Brageprisen
Kategori:Vinnere av Aschehougprisen
Kategori:Personer fra Oslo